Cléo

Cléverson Gabriel Córdova eli Cléo (s. 9. elokuuta 1985 Guarapuava, Brasilia) on brasilialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.

Hänellä on myös Serbian kansalaisuus.

 Seurajoukkueura 
Cléo siirtyi nelivuotisella sopimuksella serbialaiseen Partizaniin 19. kesäkuuta 2009 toisesta serbialaisseurasta Crvena zvezdasta. Hän oli ensimmäinen pelaaja yli 20 vuoteen, joka siirtyi Crvena zvezdasta Partizaniin (viimeksi Goran Milojevic siirtyi vuonna 1988).Kleo u crno-belom blic.rs. Viitattu 25.10.2010.  Hän onnistui maalinteossa heti ensiesiintymisessään 14. heinäkuuta 2009 ottelussa walesiläistä Rhyliä vastaan. Viikkoa myöhemmin otteluparin toisessa osaottelussa hän teki hattutempun, joista ensimmäinen maali syntyi komealla saksipotkulla. 28. marraskuuta 2009 pelatussa sarjaottelussa hän teki maalin vanhaa seuraansa vastaan ja auttoi Partizanin voittoon maalein 2–1. Cléo pelasi upean kauden jälkimmäisen puoliskon tehden yhdeksän maalia ja auttaen joukkueensa kolmanteen perättäiseen pääsarjamestaruuteen.

Cléo avasi seuraavan kauden 2010–2011 tekemällä ottelun kolmannen maalin, kun Partizan kohtasi armenialaisen Pyunik Jerevanin Mestarien liigan toisella karsintakierroksella.Profligate Partizan survive Pyunik test UEFA. Viitattu 25.10.2010.  Viikkoa myöhemmin toisessa osaottelussa hän teki ottelun ainokaisen osuman ja varmisti näin jatkopaikan joukkueelleen.Cléo completes the job for Partizan UEFA. Viitattu 25.10.2010.  Kolmannella karsintakierroksella Partizan kohtasi suomalaisen HJK:n, jonka ensimmäinen osaottelu Serbiassa päättyi kotijoukkueen 3–0-voittoon, Cléon viimeisteltyä lisäajalla kolmannen maalin.Partizan leave HJK on the brink UEFA. Viitattu 25.10.2010.  Hän oli loistokunnossa myös toisessa osaottelussa Helsingissä, kun hän viimeisteli joukkueensa molemmat maalit.Partizan confirm play-off place UEFA. Viitattu 25.10.2010.  Hän jatkoi hyvää maalintekovirettään myös kotimaan sarjan avauskierroksen ottelussa Inđijaa vastaan. 18. elokuuta 2010 pelatussa Mestarien liigan pudotuskierroksen ensimmäisessä osaottelussa belgialaista Anderlechtia vastaan Cléo teki jo seitsemännen maalinsa kuudessa ottelussa.Honours even for Partizan and Anderlecht UEFA. Viitattu 25.10.2010.  Vajaa viikkoa myöhemmin 24. elokuuta 2010 toisessa osaottelussa hän teki jälleen kaksi maalia, jonka ansiosta hänen tilastonsa näyttivät jo yhdeksää maalia seitsemässä ottelussa. Ottelupari eteni kahden 2–2-tasapelin jälkeen rangaistuslaukauskilpailuun, jonka voittaja eteni Mestarien liigan lohkovaiheeseen. Cléo onnistui omalla vuorollaan ja lopulta Partizan eteni 3–2-tuloksella ensimmäisen kerran seitsemään vuoteen turnauksen lohkovaiheeseen.Spot-on Partizan keep their composure UEFA. Viitattu 25.10.2010.  Hän teki kauden 10. maalinsa 4. syyskuuta 2010 saksipotkulla sarjaottelussa Hajduk Kulaa vastaan. 28. syyskuuta 2010 lohkovaiheen toisen kierroksen ottelussa englantilaista Arsenalia vastaan hän onnistui maalinteossa rangaistuslaukauksesta ja teki näin jo kahdeksannen maalinsa turnauksessa.Late goals earn Arsenal the points at Partizan UEFA. Viitattu 25.10.2010. 

 Maajoukkueura 
Cléo ei ole koskaan urallaan edustanut Brasilian maajoukkuetta, ja niin 2010 elokuuta hän ilmoitti halustaan edustaa Serbiaa, mikäli saa siihen mahdollisuuden.Kleo: Voleo bih da igram za Srbiju! reprezentacija.rs. Viitattu 25.10.2010.  4. syyskuuta 2010 hän haki Serbian kansalaisuutta.Kleo kod Dačića, čeka se državljanstvo blic.rs. Viitattu 25.10.2010.  23. syyskuuta 2010 Cléo sai maan kansalaisuuden ja näin on kykeneväinen edustamaan maajoukkuetta.Kleo dobio državljanstvo Srbije blic.rs. Viitattu 25.10.2010. 

 Lähteet 

 Aiheesta muualla 
 Cléon tilastot UEFA:n sivustolla 
 Cléon esittely ForaDeJogo-sivustolla  

Luokka:Brasilialaiset jalkapalloilijat
Luokka:Vuonna 1985 syntyneet
Luokka:Elävät henkilöt